#  PATVIRTINTA

# KPPAR Prezidiumo posėdyje

 2021 m. gegužės 18 d.

**KAUNO PREKYBOS, PRAMONĖS IR AMATŲ RŪMŲ NOMINACIJOS „VERSLIAUSIA KAUNO REGIONO PROFESINIO MOKYMO ĮSTAIGA 2021“ NUOSTATAI**

**I skyrius**

**Bendroji dalis**

1. Kauno prekybos, pramonės ir amatų rūmai (toliau – Rūmai) vertina Kauno regiono profesinių mokymo įstaigų verslumo gebėjimus, iniciatyvumą veikiant neapibrėžtumo sąlygomis bei kuriant pridėtinę vertę regiono bendruomenei. Vertindami mokymo įstaigų verslumą, Rūmai rengia „Versliausia Kauno regiono profesinio mokymo įstaiga“ nominaciją (toliau – Nominacija).

**II skyrius**

**Nominacijos organizatoriai ir laikas**

1. Nominaciją organizuoja Rūmai, pagal Rūmų prezidiumo patvirtintus nuostatus.
2. Paraiškų teikimo laikas iki 2022 m. balandžio 26d.

**III skyrius**

**Dalyviai**

1. Kauno regione registruotos profesinio mokymo įstaigos, teikiančios formalųjį profesinį mokymą.

**IV skyrius**

**Eiga ir vykdytojai**

1. Nominacijos skelbimas:

 6.1. Rūmai skelbimą apie Nominaciją talpina savo internetiniame puslapyje, bei apie paskelbtą Konkursą informuoja savo narius.

7. Pateikti nominacijas gali visos Kauno regiono profesinio mokymo įstaigos.

8. Teikdamas nominacijos paraišką, teikėjas pateikia užpildytą anketą pagal Priedą prie šių Nuostatų.

9. Pateiktos nominantų paraiškos vertinamos Apdovanojimų komisijoje. Apdovanojimų komisija pateikia savo nuomonę Rūmų tarybai. Nugalėtojas tvirtinamas Rūmų tarybos posėdyje.

10. Nominacijos laimėtojas apdovanojamas Rūmų metiniame ar kitame iškilmingame renginyje.

**V skyrius**

**Vertinimo rodikliai ir prioritetai**

 11. Nominacijos „Versliausia Kauno regiono profesinio mokymo įstaiga“ laimėtoju pripažįstama tokia profesinio mokymo įstaiga, kuri per praeitus kalendorinius metus pasiekė geriausių rezultatų pagal anketoje pateiktus kriterijus (Priedas Nr.1).

**VI skyrius**

**Laimėtojų apdovanojimas**

13. Rūmų tarybos patvirtintam laimėtojui įteikiamas prizas ir diplomas. Prizų ir diplomų įteikimo datą ir vietą nustato Rūmų taryba.

**VII skyrius**

**Nominacijos konkurso periodiškumas**

14. Nominacijos nuostatai tvirtinami 1 metų laikotarpiui.

25. Nominacijos rengiamas kasmet. Jų nuostatus tvirtina ir keičia Rūmų taryba arba Rūmų prezidiumas.

26. Nominaciją laimėjusi profesinio mokymo įstaiga kitame Konkurse gali dalyvauti ne anksčiau kaip po 2 metų.

 Priedas Nr.1

*Mokymo įstaigos pavadinimas*

**PARAIŠKA NOMINACIJAI**

**Versliausia Kauno regiono profesinio mokymo įstaiga 2021**

|  |  |
| --- | --- |
| **KRITERIJAI** | **Tinkamumo kriterijų APRAŠYMAS** |
| Formaliojo ir neformaliojo mokymo programų pokytis 2021m. (lyginant skaičiumi ir procentais su 2020 m.) |  |
| Mokinių skaičius 2021 m. sausio 1 d. |  |
| Mokinių skaičius 2021 m. gruodžio 31 d. |  |
| Mokinių, besimokančių pameistrystės mokymosi forma, skaičius 2021 m. sausio 1 d. |  |
| Mokinių, besimokančių pameistrystės mokymosi forma, skaičius 2021 m. gruodžio 31 d. |  |
| Praktinio mokymo organizavimas kitų mokymo įstaigų mokiniams, mokytojams, dėstytojams (įstaigų sk./valandų skaičius 2021 m.)  |  |
| Įmonės ir jų darbuotojai, pasinaudoję profesinio mokymo įstaigos praktinio mokymo baze (įstaigų/asmenų/valandų sk. 2021m.) |  |
| 2021 m. absolventų įsidarbinimas pagal įgytą kvalifikaciją (arba švietimo posritį), STRATA duomenys |  |
| Nacionalinių ir tarptautinių profesinio meistriškumo konkursų organizavimas (skaičius 2021 m.) |  |
| Naujos bendradarbiavimo sutartys su soc. partneriais (skaičius 2021 m.) |  |
| 2021 m. pajamos už mokymo ir kitas paslaugas (procentas nuo bendrų veiklos pajamų 2021m.)  |  |

Mokymo įstaigos vadovo parašas ir antspaudas

Data